د شمال لویدیځ مرکزی زون رئیس او ورسره مل پلاوی د بامیانو ولایت د افغانی سرې میاشتې نماینده ګۍ ریاست ته دنظارت اوارزیابۍ په موخه تشریف راوړ! نن دوشنبه د روان ١۴۴۴ سپوږمیزکال د ذی القعدة میاشتې پر ۲۴ مه چې د ۱۴۰۲ لمریزکال د غبرګولی میاشتې له ۲۳ مې نېټې سره سمون لری. د شمال لویدیځ مرکزی زون سیمه ایز همغږۍ ریاست عمومی رئیس مولوی میا حفیظ الدین قمری صاحب،دشمال لویدیځ زون عمومی اداری مدیر محمدآغا احمدزی او د شمال لویدیځ زون دلومړنیو مرستو عمومی مدیر غلام دستګیر فرهنګ د افغانی سرې میاشتې د فعالیتونو د کتنې په موخه پیل کړو سفرونو په لړ کې د بامیانو ولایت د افغانی سرې میاشتې نماینده ګۍ ریاست ته تشریف راوړ. په اول قدم کې دبامیانو ولایت دافغانی سرې میاشتې نماینده ګۍ ریاست کې اداری غونډه ترسره شوه. غونډه دقران عظیم الشان مبارکو ایاتونو په تلاوت سره پیل شوه. ورپسی دبامیانو نماینده ګۍ رئیس مولوی حیات خان صافی صاحب راغلیو میلمنو ته دښه راغلاست تر څنګ دنماینده ګۍ یو شمیر ستونزی اومشکلات دزون له رئیس ښاغلی قمری صاحب سره شریک کړل. وروسته بیا دشمال لویدیځ مرکزی زون رئیس ښاغلی میا حفیظ الدین قمری صاحب د نماینده ګۍ ټولو مدیر صاحبانو ته لازمې سپارښتنې وکړې، چې په خپلو کارونو کې پابند اوسی، غیر حاضری مه کوی، مراجعینو سره ښه سلوک کوی او د دفتر کارونه مو ښه په اخلاص سره ترسره کوی. همدا راز ښاغلی قمری صاحب دشاه فولادی روغتیایی ثابت کلینیک او ښوونیز مرکز څخه هم لیدنه ترسره کړه اودهغوی ستونزې او مشکلات یې له نږدې ولیدل او له هغوی سره یې د ستونزو د حل ژمنه وه. دبامیانو ولایت دافغانی سرې میاشتی نماینده ګۍ ریاست دنشراتو مدیریت.